[{"text_idx": "#000000", "text": "Sut y gallwn ni helpu?"}, {"text_idx": "#000001", "text": "Mae partneriaeth Cael y Fro Ar-lein yn dangos sut mae cydweithio rhwng sefydliadau lleol wedi helpu cymunedau ar draws Bro Morgannwg i gadw mewn cysylltiad \u2013 a sut y gallai\u2019r dull hwn helpu sefydliadau eraill i gefnogi pobl i fynd ar-lein."}, {"text_idx": "#000002", "text": "Wedi\u2019i chreu saith mlynedd yn o\u0302l, mae Cael y Fro Ar-lein (CYFA) yn bartneriaeth sy\u2019n dod a\u0302 sefydliadau lleol sydd a\u0302 diddordeb mewn hyrwyddo cynhwysiant digidol yn y gymuned ynghyd. Mae\u2019r partneriaid yn cynnwys Cymunedau Digidol Cymru, Cymdeithas Tai Newydd, Cartrefi\u2019r Fro, Llyfrgelloedd y Fro, Dysgu Oedolion yn y Gymuned, ac adrannau amrywiol o\u2019r awdurdod lleol. Mae\u2019r grw\u0302p yn gweithio ar y cyd i ddod a\u0302 sefydliadau o\u2019r un anian ynghyd i hybu cynhwysiant digidol a chydnabod pwysigrwydd cefnogi pobl yn y Fro i sicrhau bod ganddynt y sgiliau digidol, yr hyder, a mynediad i fynd ar-lein. Mae\u2019r bartneriaeth yn cydnabod fod gweithio ar y cyd yn allweddol i lwyddiant."}, {"text_idx": "#000003", "text": "Gellir darllen yr astudiaeth achos yn llawn yma [fe fydd yn agor mewn ffenest newydd]"}, {"text_idx": "#000004", "text": "Mae\u2019n ymwneud a\u0302 chael y gofod hwnnw i ganfod atebion, neu gyfeirio at y rhai sy\u2019n gallu canfod datrysiad. Nid oes gan unrhyw un person neu sefydliad yr atebion i gyd, a thrwy ddod at ein gilydd gallwn gefnogi\u2019n well y bobl sydd angen y gwasanaethau hyn. Rydym yn tyfu cymuned o arweinwyr digidol, ac ni fyddai ein gwaith mor llwyddiannus heb gefnogaeth pob sefydliad."}, {"text_idx": "#000005", "text": "Rydym hefyd yn gweithio tuag at arwyddo\u2019r Siarter Cynhwysiant Digidol Cymunedau Digidol Cymru a chyflawni\u2019r achrediad, felly mae gennym ymrwymiad corfforaethol gwirioneddol, ac yn teimlo\u2019n frwdfrydig am gamau nesaf ein taith ym maes cynhwysiant digidol yn y Fro."}]